Bie nou op Schalk Burger-skildery!
Hoogste bod tans: R1500
Hierdie pragtige skildery van die rugbyheld Schalk Burger is die werk van Rufus Papenfus, 'n bekende spotprenttekenaar van Kaapstad. Die skildery is deur Schalk Burger onderteken en is 'n besondere versamelaarstuk.
Jy het nou die kans om hierdie skildery te besit deur deel te neem aan 'n aanlynveiling op LitNet.
85% van die bedrag word geskenk aan die Rapport Onderwysfonds. Die oorblywende 15% word as 'n gebaar aan Fanus Rautenbach gegee om hom te bedank vir sy prettige LitNet-rubriek. LitNet sal geen inkomste uit die projek verdien nie.
Stuur 'n e-pos met jou bodbedrag aan Zani Botes by zani@litnet.co.za. Elke deelnemer moet bereid wees om die weeklikse LitNet-nuusbrief per e-pos te ontvang.
Die bodbedrag sal elke weeksdag op LitNet aangepas word.
Die bod sluit om 11h00 op Dinsdag 15 Maart 2005. Daarna is daar 'n spervuur-bodfase deur ernstige bieërs, totdat die hoogste bod bereik word. In die finale spervuurfase sal die hoogste bieërs per telefoon/e-pos kontak moet maak met die bodmeester, Zani Botes. In die spervuurfase sal bieërs teen mekaar afgespeel word, todat, na die oordeel van die bodmeester die hoogste bod bereik is. Sy sal dan die bod toeslaan. Die bodmeester se besluit is finaal. LitNet aanvaar geen verantwoordelikheid vir 'n bod wat LitNet nie bereik nie. Die uitslag sal op LitNet aangekondig word en geen korrespondensie sal daaroor gevoer word nie.